open-index/open-wikipedia-markdown huggingface dataset:
மைபாடு கடற்கரை

**மைபாடு கடற்கரை** (*Mypadu Beach*) என்பது இந்தியாவின்வங்காள விரிகுடாவின் மேற்கு கடற்கரையில்  அமைந்துள்ளது. இது ஆந்திரப் பிரதேசத்தின் நெல்லூரிலிருந்து 25 கி.மீ. தொலைவில் அமைந்துள்ளது. இந்த கடற்கரையினை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகம் பராமரித்து வருகிறது. இந்த கடற்கரை உள்ளூர் மீனவர்களுக்கு மீன்பிடிக்கும் வாய்ப்புகளையும், சுற்றுலாப் பயணி கப்பல்களுக்கான அணுகலையும் வழங்குகிறது. ஆந்திரப் பிரதேச சுற்றுலா வளர்ச்சிக் கழகம் மைபாடு கடற்கரையைச் சுற்றுலாத் தலமாக மேம்படுத்த, நீர் விளையாட்டு மற்றும் ஓய்வு விடுதிகளை மேம்படுத்துதல் போன்ற பொழுதுபோக்கு நடவடிக்கைகளை மேற்கொண்டு வருகிறது.

## மேலும் பார்க்கவும்
* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
உலக பிரெய்லி நாள்

**உலக பிரெய்லி நாள்** (*World Braille Day*) ஒவ்வோர் ஆண்டும் சனவரி மாதம் 4 ஆம் தேதியன்று பன்னாட்டு அளவில் அனுசரிக்கப்படுகிறது. பார்வையற்றோர் மற்றும் பார்வை குறைபாடு உடையோர் ஆகியவர்கள் மனித உரிமைகளை முழுமையாக உணர்ந்து கொள்ள உதவும்  தகவல் தொடர்பு சாதனமான பிரெய்லியின் முக்கியத்துவத்தைப் பற்றிய விழிப்புணர்வை இந்நாள் கொண்டாடுகிறது. நிகழ்விற்கான தேதி 2018 ஆம் ஆண்டு ஒரு பிரகடனத்தின் மூலம் ஐக்கிய நாடுகளின் பொதுச் சபையால் தேர்ந்தெடுக்கப்பட்டது. பிரெய்லி எழுத்து முறையை உருவாக்கிய இலூயிசு பிரெய்லின் பிறந்த நாளையும் இது குறிக்கிறது. முதல் உலக பிரெய்லி தினம் 2019 ஆம் ஆண்டு சனவர் மாதம் 4 ஆம் தேதியன்று கொண்டாடப்பட்டது.
## மேற்கோள்கள்

பகுப்பு:சனவரி சிறப்பு நாட்கள்
பகுப்பு:ஐக்கிய நாடுகள் கடைப்பிடிப்புக்கள்
பகுப்பு:ஐக்கிய நாடுகளின் சிறப்பு நாட்கள்
மங்கினாபுடி கடற்கரை

**மங்கினாபுடி கடற்கரை** (*Manginapudi Beach*) என்பது இந்தியாவின் ஆந்திரப் பிரதேசத்தின் மச்சிலிப்பட்டினத்திலில் வங்காள விரிகுடாவில் அமைந்துள்ள கடற்கரை ஆகும். இது மச்சிலிப்பட்டினத்திலிருந்து  தொலைவில்  அமைந்துள்ளது.  இக்கடற்கரை மாநில சுற்றுலா வாரியமான ஆந்திரப்பிரதேச சுற்றுலா வளர்ச்சி கழக்தினால் பராமரிக்கப்படுகிறது.

## மேலும் காண்க

* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
சகாரோவைட்டு

**சகாரோவைட்டு** (*Zakharovite*) என்பது  Na4Mn5Si10O24(OH)6·6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சோடியம் மற்றும் மாங்கனீசின் சிலிக்கேட்டு சேர்மமான இது மஞ்சள் நிறத்தில் முத்து போன்ற பொலிவுடன் காணப்படுகிறது. வடக்கு உருசியாவின் கோலா தீபகற்பத்தில் 1982 ஆம் ஆண்டில் சகாரோவைட்டு கண்டுபிடிக்கப்பட்டது. 1902-1980 ஆம் ஆண்டு காலத்தில் வாழ்ந்த மாசுகோ புவியியல் ஆய்வு நிறுவனத்தின் இயக்குநரான எவ்கெனி எவ்கெனெவிச் சகாரோவின் பெயர் இக்கனிமத்திற்கு சூட்டப்பட்டது. பன்னாட்டு கனிமவியல் சங்கம் சகாரோவைட்டை சுருக்கமாக சாக் என்று அடையாளப்படுத்துகிறது.

## மேற்கோள்கள்

*Webmineral data

பகுப்பு:சோடியம் கனிமங்கள்
பகுப்பு:மாங்கனீசு(II) கனிமங்கள்
பகுப்பு:சிலிக்கேட்டு கனிமங்கள்
பகுப்பு:பைல்லோ சிலிக்கேட்டுகள்
பகுப்பு:உருசியாவின் நிலவியல்
பகுப்பு:முக்கோணவமைப்புக் கனிமங்கள்
பிரித்தானிய வடக்கு போர்னியோ நிறுவனம்

**பிரித்தானிய வடக்கு போர்னியோ நிறுவனம்** (ஆங்கிலம்: *British North Borneo Company* (**BNBC**) அல்லது **பிரித்தானிய வடக்கு போர்னியோ ஒப்பாவண நிறுவனம்** (ஆங்கிலம்: *British North Borneo Chartered Company* (**NBCC**); மலாய்: *Syarikat Berpiagam Borneo Utara British*) என்பது வடக்கு போர்னியோ எனும் மலேசியா, சபா மாநிலத்தின் வளங்களை நிர்வகிப்பதற்கும்; பயன்படுத்துக் கொள்வதற்கும்; உருவாக்கப்பட்ட ஒரு பிரித்தானிய நிறுவனம் ஆகும். இந்த நிறுவனம் 1881 நவம்பர் 1-ஆம் தேதி உருவாக்கப்பட்டது.

1888-ஆம் ஆண்டில் வடக்கு போர்னியோ பகுதி பிரித்தானியப் பேரரசின் பாதுகாப்புப் பகுதியாக மாறியது. ஆனாலும் 1946-ஆம் ஆண்டு வரை வடக்கு போர்னியோவின் நிர்வாகம் முழுவதும், பிரித்தானிய முடியாட்சி அரசாங்கத்தா*ல் (Crown Colony of North Borneo)* ஏற்றுக் கொள்ளப்படும் வரையில், பிரித்தானிய வடக்கு போர்னியோ நிறுவனமே கவனித்துக் கொண்டது.

## வரலாறு

பிரித்தானிய வடக்கு போர்னியோ நிறுவனம் 1890-இல் லபுவான் தீவை தற்காலிகமாக நிர்வகித்தது. பின்னர் இந்த லபுவான் பகுதி, நீரிணைக் குடியேற்றங்களின் *(Straits Settlements)* ஒரு பகுதியாக மாறியது.

1882-ஆம் ஆண்டில், பிரித்தானிய வடக்கு போர்னியோ நிறுவனத்திற்கு, சபாவை ஆட்சி செய்வதற்கான உரிமை கிடைத்து ஓர் ஆண்டு கழித்து, கயா தீவில் *(Gaya Island)* ஒரு குடியேற்றத்தை நிறுவியது. 

### மாட் சாலே தாக்குதல்

இருப்பினும், மாட் சாலே *(Mat Salleh)* என்ற ஓர் உள்ளூர் தலைவரின் தாக்குதலின் போது இந்தக் குடியேற்றப் பகுதி எரிக்கப்பட்டது. அந்த உள்ளூர்த் தலைவர் பஜாவு பழங்குடியினரின் தலைவர் ஆவார். அந்தக் குடியேற்றப் பகுதி மீண்டும் நிறுவப்படவில்லை.

தொடக்கக் காலங்களில் பிரித்தானிய வடக்கு போர்னியோ நிறுவனம், சட்டம் மற்றும் ஒழுங்கை நிலைநாட்டுவதில் தீவிரமான கவனம் செலுத்தியது. வட இந்தியாவில் இருந்து சீக்கிய காவல்துறை *(Sikh Policemen)* படையைக் கொண்டு வந்தது.

### பொருளாதார நவீனமயமாக்கல்

அடுத்ததாக, வர்த்தகத்தை விரிவுபடுத்தியது. அரசாங்கம், நீதிமன்றங்கள் மற்றும் தண்டனை வழங்கும் முறையை நிறுவுதல்; ஜெசல்டன் *(Jesselton)* நகரில் இருந்து தெனோம் நகரம் வரையில் இரயில் பாதையை உருவாக்குதல்; உள்ளூர்ப் பயிர் அறுவடை; பண்டமாற்று வர்த்தகத்தை ஊக்குவித்தல்; காபி, மிளகுத் தோட்டங்களை நிறுவுதல்; போன்ற நடவடிக்கைகளில் ஈடுபட்டது. 

ஜெசல்டன் நகரம் தற்போது கோத்தா கினபாலு என்று அழைக்கப்படுகிறது. அந்த நிறுவனம், அதன் பொருளாதார நவீனமயமாக்கல் மற்றும் வரிக் கொள்கைகளுக்கு சில எதிர்ப்புகளையும் சந்தித்தது.

### இரண்டாம் உலகப் போர்

இரண்டாம் உலகப் போரினால் வட போர்னியோ பெரும் பாதிப்பை அடைந்தது. போரின் முடிவில், நிலம் மற்றும் உள்கட்டமைப்பிற்கு ஏற்பட்டுள்ள அழிவுகளை அந்த நிறுவனத்தினால் சமாளிக்க இயலவில்லை. எனவே அந்த நிறுவனம் தங்களின் நிர்வாகத்தில் இருந்த வடக்கு போர்னியோவை பிரித்தானிய அரசாங்கத்திடம் *(British Colonial Office)* வழங்கியது. 

1946 சூன் 26-ஆம் தேதி பிரித்தானிய வடக்கு போர்னியோ நிறுவனம் அதிகாரப்பூர்வமாக கலைக்கப்பட்டது. 15 ஜூலை 1946 முதல் 16 செப்டம்பர் 1963 வரையில், மலேசியா உருவாகும் வரை, வடக்கு போர்னியோ பிரித்தானிய முடியாட்சியின் நிலப்பகுதியாக இருந்தது.

## நிறுவனத்தின் தலைவர்கள் பட்டியல்
நிறுவன இயக்குநர் குழுவின் தலைவர் நிறுவனத்தின் தலைவராகப் பதவி வகித்தார். 

## மேற்கோள்கள்

## மேலும் காண்க

* 
* The papers of the British North Borneo Company are held by SOAS Special Collections

பகுப்பு:சபா
பகுப்பு:மலேசிய வரலாறு
பிரித்தானிய வடக்கு போர்னியோ

**பிரித்தானிய வடக்கு போர்னியோ** அல்லது **வடக்கு போர்னியோ** (*North Borneo* அல்லது *British North Borneo*) என்பது போர்னியோ தீவின் வடக்குப் பகுதியில் இருந்த ஒரு பிரித்தானிய பாதுகாப்பு நிலப்பகுதி ஆகும். தற்போது சபா என்று அழைக்கப்படுகிறது. 

1877 - 1878-ஆம் ஆண்டுகளில் கசுடாவ் ஓவர்பெக் *(Gustav Overbeck)* எனும் ஒரு செர்மன் தொழிலதிபருக்கு புரூணை சுல்தானும்; சுலு சுல்தானும், ஒரு சலுகையின் அடிப்படையில் இணைந்து வழங்கிய ஒரு நிலப்பகுதியே வடக்கு போர்னியோ நிலப்பகுதி ஆகும். 

## வரலாறு

1876-ஆம் ஆண்டில், அமெரிக்க வணிகர் ஜோசப் வில்லியம் டோரே *(Joseph William Torrey)* என்பவரிடம் இருந்து போர்னியோவின் மேற்கு கடற்கரையில் ஒரு சிறிய நிலத்தை கசுடாவ் ஓவர்பெக் வாங்கினார். 

1879-ஆம் ஆண்டில், கசுடாவ் ஓவர்பெக், அந்த நிலத்தின் அனைத்து உரிமைகளையும் ஆல்பிரட் டெண்ட் *(Alfred Dent)* என்பவருக்கு மாற்றிக் கொடுத்தார். 1881-ஆம் ஆண்டில், அந்த நிலத்தை நிர்வகிக்க, வடக்கு போர்னியோ தற்காலிக சங்கம் *(North Borneo Provisional Association Ltd)* எனும் ஒரு நிறுவனம் அமைக்கப்பட்டது. 

### வடக்கு போர்னியோ தற்காலிக சங்கம்

அதே ஆண்டு அந்த நிலத்திற்கு பிரித்தானிய அரசாங்கத்தின் அங்கீகாரம் வழங்கப்பட்டது.

1882-ஆம் ஆண்டு, வடக்கு போர்னியோ தற்காலிக சங்கம் என்பது வடக்கு போர்னியோ சார்ட்டர்ட் நிறுவனம் *(North Borneo Chartered Company)* என்று பெயர் மாற்றம் செய்யப்பட்டது. அந்த நிறுவனம்தான் பிரித்தானிய வடக்கு போர்னியோ நிறுவனம் ஆகும். 

பிரித்தானிய வடக்கு போர்னியோ நிறுவனத்திற்கு பிரித்தானிய அரச அங்கீகாரம் வழங்கப்பட்டது; அருகாமையில் பிலிப்பீன்சு நாட்டில் இருந்த இசுபானியர்களையும்; இந்தோனேசியாவில் இருந்த டச்சு அதிகாரிகளையும் கவலையடையச் செய்தது.

### மாட்ரிட் ஒப்பந்தம்

இதன் விளைவாக, இசுபானியர்கள் வடக்கு போர்னியோவில் தங்கள் உரிமையையும் கேட்கத் தொடங்கினார்கள். 1885-ஆம் ஆண்டில் ’மாட்ரிட் புரோட்டோகால்’ *(Madrid Protocol)* எனப்படும் ஓர் ஒப்பந்தம் கையெழுத்தானது. 

அந்த வகையில் பிலிப்பைன்ஸ் தீவுக்கூட்டத்தில் இசுபானியர்களின் செல்வாக்கு அங்கீகரிப்பட்டது. அந்தச் செல்வாக்கு வடக்கு போர்னியோவிற்கு அப்பால் மட்டுமே இருக்க வேண்டும் என்றும் உறுதி செய்யப்பட்டது.

மற்ற ஐரோப்பிய அரசுகளிடம் இருந்து மேலும் உரிமை கோரல்களைத் தவிர்ப்பதற்காக, 1888-இல் பிரித்தானியப் பாதுகாப்புப் பகுதியாக வடக்கு போர்னியோ மாற்றம் செய்யப்பட்டது.

## மேற்கோள்கள்

## வெளி இணைப்புகள்

* North Borneo Historical Society  – More information on heritage of North Borneo

பகுப்பு:பிரித்தானிய போர்னியோ
பகுப்பு:மலேசிய வரலாறு
பகுப்பு:சபா
பகுப்பு:லபுவான்
நீரிணைக் குடியேற்றங்கள்

**நீரிணைக் குடியேற்றங்கள்** அல்லது **தொடுவாய்க் குடியேற்றப் பகுதிகள்**; ஆங்கிலம்: *Straits Settlements;* மலாய்: *Negeri-Negeri Selat*) என்பது 1826-ஆம் ஆண்டில், தென்கிழக்கு ஆசியாவில், மலாக்கா நீரிணையை ஒட்டி உருவாக்கப்பட்ட பிரித்தானியக் குடியேற்றப் பகுதிகள் ஆகும்.

அந்த நீரிணைக் குடியிருப்புகள் பினாங்கு, மலாக்கா, சிங்கப்பூர் மாநிலங்களை உள்ளடக்கியவை. இந்த மாநிலங்கள் அனைத்தும் முன்பு பிரித்தானிய ஆட்சியின் கீழ் இருந்தன.

## வரலாறு

1824-ஆம் ஆண்டு ஆங்கிலோ-டச்சு *(Anglo-Dutch Treaty of 18*24) ஒப்பந்தத்திற்குப் பிறகு, பினாங்கு மாநிலம், லெப்டினன்ட் கவர்னர் *(Lieutenant Governor)* என்பவரால் நிர்வகிக்கப் பட்டது. மலாக்கா; மற்றும் சிங்கப்பூர் மாநிலங்கள் ஆளுநர் *(Resident)* என்பவரால் நிர்வகிக்கப் பட்டன.

1826-ஆம் ஆண்டில், பினாங்கு, மலாக்கா, சிங்கப்பூர் ஆகிய மூன்று மாநிலங்களும் ஒன்றிணைக்கப்பட்டன. சில ஆண்டுகள் கழித்து பேராக் மாநிலத்தில் இருந்த டிண்டிங் *(Dinding)* எனும் பகுதியும் சேர்த்துக் கொள்ளப்பட்டது.

### கொக்கோசு (கீலிங்) தீவுகள்

இந்த நான்கு பகுதிகளும் நீரிணைக் குடியிருப்புகள் *(Straits Settlements)* எனும் பெயரில் அழைக்கப்பட்டன. இந்த ஒருங்கிணைப்பு, நிர்வாகச் செலவுகளைக் குறைப்பதையும்; நிர்வாகத் தரதை மேம்படுத்துவதையும் முக்கிய நோக்கமாகக் கொண்டது.

1886-ஆம் ஆண்டில் கிறிஸ்மஸ் தீவு *(Christmas Island)* மற்றும் கொக்கோசு தீவுகள் *(Cocos Islands);* நீரிணைக் குடியிருப்புகளில் சேர்க்கப்பட்டன.

### லபுவான் தீவு

1 சனவரி 1907 முதல் போர்னியோ கடற்கரைக்கு அப்பால் உள்ள லபுவான் தீவும் நீரிணைக் குடியேற்றக் காலனியில் இணைக்கப்பட்டது. இருப்பினும் 1912-ஆம் ஆண்டில் லபுவான் தனி மாநிலமாகப் பிரிக்கப்பட்டது. நீரிணைக் குடியேற்றப் பகுதியில் இருந்த பெரும்பாலான பிரதேசங்கள், தற்சமயம் மலேசியாவின் ஒரு பகுதியாக உள்ளன. 1965-இல் சிங்கப்பூர் மலேசியாவில் இருந்து பிரிந்து சென்றது.

1955-ஆம் ஆண்டில், கொக்கோசு தீவுகள் ஆஸ்திரேலியா நாட்டின் கட்டுப்பாட்டிற்குள் மாற்றப்பட்டன. அதன் பின்னர் எஞ்சி இருந்த கிறிஸ்மஸ் தீவு 1958-இல், அதே ஆஸ்திரேலியாவின் கட்டுப்பாட்டிற்குள் மாற்றப்பட்டது.

## காட்சியகம்

File:KITLV - 80020 - Kleingrothe, C.J. - Medan - Quay in Penang - circa 1910.tif|1910-இல் பினாங்கு துறைமுகம்
File:View of Malacca (7886237414).jpg|1860–1900-ஆம் ஆண்டுகளில் மலாக்கா
File:View of Penang from Tie Sin's Tower (7886247166).jpg|1860–1900-ஆம் ஆண்டுகளில் பினாங்கு
File:Image from page 817 of "Popular electricity magazine in plain English" (1912) (14578993768).jpg|1912-ஆம் ஆண்டில் மலாக்கா


## மேற்கோள்கள்

## வெளி இணைப்புகள்

‎

பகுப்பு:மலேசியா
பகுப்பு:மலேசிய வரலாறு
பகுப்பு:சிங்கப்பூரின் வரலாறு
பகுப்பு:நீரிணைக் குடியேற்றங்கள்
பகுப்பு:முன்னாள் குடியேற்றங்கள்
பகுப்பு:முன்னாள் பிரித்தானியக் குடியேற்றங்கள்
பகுப்பு:மலேசியாவின் மாநிலங்களும் கூட்டாட்சிப் பகுதிகளும்
2,2-இருகுளோரோபுரோப்பியானிக் அமிலம்

**2,2-இருகுளோரோபுரோப்பியானிக் அமிலம்** (*2,2-Dichloropropionic acid*) CH3CCl2CO2H. என்ற மூலக்கூற்று வாய்ப்பாட்டால் விவரிக்கப்படுகிறது. நிறமற்ற நீர்மமாக இக்கரிமச் சேர்மம் காணப்படுகிறது. இதன் சோடியம் உப்பு ஒரு காலத்தில் வற்றாத புற்களைக் கட்டுப்படுத்தப் பயன்படுத்தப்படும் தேர்ந்தெடுக்கப்பட்ட களைக்கொல்லியாக தலபொன் என்ற பெயரில் விற்பனை செய்யப்பட்டது.
## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:கரிமகுளோரைடுகள்
பருவா கடற்கரை

**பருவா கடற்கரை** (*Baruva Beach*) என்பது வங்காள விரிகுடாவின் கிழக்கு கடற்கரையில் பருவாவில், பலாசாவிலிருந்து  ) தொலைவில் உள்ள ஒரு கிராமத்தில் அமைந்துள்ளது. 

## வரலாறு
பருவா கடற்கரை ஆந்திரப் பிரதேசத்தில் உள்ள பழமையான கடற்கரைகளில் ஒன்றாகும். இது 1948 வரை துறைமுகமாகப் பயன்படுத்தப்பட்டது. இக்கடற்கரை அருகில் 1917-ல் மூழ்கிய சரக்குக் கப்பலின் நினைவாக நினைவு தூண் ஒன்று வைக்கப்பட்டுள்ளது. இது இந்தியாவின் இரண்டாவது கோவா என்றும் அழைக்கப்படுகிறது.

## மேலும் பார்க்கவும்

* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:இந்தியக் கடற்கரைகள்
பகுப்பு:ஆந்திரப் பிரதேசம்
கோவளம் கடற்கரை

thumb|கோவளம் கடற்கரை, சென்னை
thumb|மாலை நேரத்தில் கோவளம் கடற்கரை
**கோவிலாங் கடற்கரை** (*Covelong Beach*) என்பது **கோவளம் கடற்கரை** என அழைக்கப்படுகிறது. இக்கடற்கரை நீலக்கொடி கடற்கரை எனும் பன்னாட்டு அங்கீகாரம் பெற்றுள்ளது.

இது இந்தியாவின் சென்னையில் வங்காள விரிகுடாவின் கடற்கரையில் உள்ள கோவளம் என்ற கிராமத்திற்கு அருகில் அமைந்துள்ளது. ஆங்கிலேயர்கள், "கோவளம்" என்ற பெயரை உச்சரிக்க முடியாமல், அதற்கு வசதியாக கோவிலாங் என்று பெயரிட்டனர். இந்த மீனவ கிராமம் சென்னையிலிருந்து 40 கி.மீ. தொலைவில் கிழக்கு கடற்கரை சாலையில்மகாபலிபுரம் செல்லும் வழியில் உள்ளது.

கோவளம் கடற்கரை இயற்கையின் சிறந்த மற்றும் அழகான கடற்கரைகளில் ஒன்றாகும். சென்னைக்கு அருகில் இருப்பதாலும், மகாபலிபுரம் செல்லும் வழியில் அமைந்துள்ளதாலும், தினமும் ஆயிரக்கணக்கான மக்கள் வந்து செல்கின்றனர். கடற்கரையில் உள்ளூர் கூட்டம் அதிகமாக இருக்கும். 

இங்குள்ள மக்களின் முக்கியத் தொழில் மீன்பிடித்தல் ஆகும். இந்த கடற்கரை பிரபலமானது என்றாலும், சுற்றுலாப் பயணிகள் மற்றும் உள்ளூர் மக்களால் குப்பைகளைக் கொட்டுகிறது.

கடற்கரையுடன், மீன்பிடி நடவடிக்கைகளுக்குப் புகழ்பெற்ற கோவளம் கிராமம் பல சுற்றுலாப் பயணிகளை ஈர்க்கிறது. இது இந்தியாவின் முதல் உலாவல் கிராமம். இங்கு உலாவல் பள்ளிகள் பல உள்ளன.

## மேற்கோள்கள்

பகுப்பு:தமிழ்நாட்டுக் கடற்கரைகள்
பகுப்பு:இந்தியக் கடற்கரைகள்
பகுப்பு:நீலக்கொடி கடற்கரைகள்
அக்சா கடற்கரை

பகுப்பு:இந்தியக் கடற்கரைகள்
பகுப்பு:மும்பையின் புவியியல்
**அக்சா கடற்கரை** என்பது இந்தியாவின் மும்பை, மலாடில் உள்ள அக்சா கிராமத்தில் ஒரு பிரபலமான கடற்கரை மற்றும் விடுமுறை இடமாகும். இது மார்வே கடற்கரைக்கு அருகில் அமைந்துள்ளது. இது ஒரு பிரபலமான வார இறுதி பொழுதுபோக்கு இடமாகும். இங்கு பல தனியார் குடில்கள் மற்றும் உணவகங்கள் காணப்படுகின்றன. மும்பை நகரின் தூய்மையான கடற்கரைகளில் அக்சா கடற்கரையும் ஒன்றாகும்.

இந்த கடற்கரையின் ஒரு முனையில் *ஐஎன்எஸ் ஹம்லா* (இந்தியக் கடற்படையின் தளம்) மற்றும் *டானா பானி* என்ற சிறிய கடற்கரை உள்ளது.

## போக்குவரத்து
மலாட் (மேற்கு) நிலையத்திலிருந்து போரிவலி தொடருந்து நிலையத்திலிருந்து தேர்ந்தெடுக்கப்பட்ட சிறந்த பேருந்துகள், மத் தீவுக்குச் செல்லும் வழியில் மற்றும் தனியார் போக்குவரத்து மற்றும் ஆட்டோ ரிக்‌சாக்கள் மூலம் இதை அணுகலாம். ஓலா வாடகை வண்டிகள் மற்றும் உபர் போன்ற நிறுவனச் சேவைகளும் கிடைக்கின்றன. இக்கடற்கரை மலாடிலிருந்து சுமார் 9 கி.மீ. தொலைவிலும், போரிவலியிலிருந்து 12 கி.மீ. தொலைவிலும் அமைந்துள்ளது. அந்தேரி (மேற்கு) தொடருந்து நிலையத்திலிருந்தும் இதை அடையலாம். அந்தேரி நிலையத்திலிருந்து பேருந்துகள் வெர்சோவா கிராமத்திற்குச் செல்கின்றன. அங்கிருந்து படகு மூலம் கடல் வழியாக மாத் தீவுக்குச் செல்லலாம். மத் தீவில் பேருந்து எண்கள் 269 மற்றும் 271 அக்சா கடற்கரைக்குச் செல்லலாம். மாலை நேரங்களில் பேருந்துகள் குறைவாக இருப்பதால், பார்வையாளர்கள் கூட்டம் மற்றும் கூட்ட நெரிசல் குறித்து அடிக்கடி புகார் எழுகின்றன.

## பாதுகாப்பு
நீரோட்டங்கள் வலுவாக இருப்பதாலும், அலைகள் காரணமாகக் கடற்கரையின் மணல்கள் பரப்பு மாறிக்கொண்டே இருப்பதாலும், மக்கள் அடிக்கடி அவற்றைத் தவறாக மதிப்பிடுவதாலும் நீந்துவது பாதுகாப்பானது அல்ல. கடற்கரையில் நீச்சல் தடை குறித்த எச்சரிக்கை பலகைகள் நிறுவப்பட்டுள்ளன. உயிர்காக்கும் காவலர்களும் நியமிக்கப்பட்டுள்ளனர். இருப்பினும், வேகமாக மாறிவரும் அலைகள் மற்றும் பாறைகள் நிறைந்த கடற்கரையில் இரண்டு அலை நீரோட்டங்களுடன் ஒன்றிணைவதாலும், எச்சரிக்கைகளை மக்கள் புறக்கணிப்பதாலும் விபத்துகள் அடிக்கடி நிகழ்கின்றன. வார இறுதி நாட்களில் 15,000 பேர் இக்கடற்கரைக்கு வருகை தருகின்றனர். மழைக்காலங்களில் கடற்கரை மிகவும் ஆபத்தானதாக இருக்கின்றது. புதைமணல் காணப்படுவதால் பெரும்பாலும் இக்கடற்கரை ஆபத்தை ஏற்படுத்துகிறது.
வலது|thumb| அக்சா கடற்கரையில் சூரிய மறைவு

## மேலும் பார்க்கவும்

* இந்திய கடற்கரைகளின் பட்டியல்
## மேற்கோள்கள்
அனம்கொண்டா பொதுப் பூங்கா

**அனம்கொண்டா பொதுப் பூங்கா** (*Public Garden, Hanamkonda*) என்பது தெலுங்கானா மாநிலம் அனம்கொண்டாவில் அமைந்துள்ள ஒரு பொது பூங்கா ஆகும்.

இந்தப் பூங்காவினை 19வது முறையாக மாவட்ட ஆட்சியராக இருந்த எஸ். எம். நைமுதீன் சாகிப் அவர்களால் பூங்கா உருவாக்கப்பட்டதாகக் கல்வெட்டு ஒன்று தெரிவிக்கிறது. பூங்காவை மேம்படுத்தவும், சுற்றிலும் புதிய சுற்றுச்சுவர் கட்டவும், தேகப் பயிற்சிக்காக நடைபாதை அமைக்கவும் அரசு சார்பில் நிதி ஒதுக்கீடு செய்யப்பட்டுள்ளது.

## மேற்கோள்கள்

பகுப்பு:இந்தியப் பூங்காக்கள்
பகுப்பு:தெலங்காணா
மகாத்மா காந்தி நினைவு மருத்துவமனை

**மகாத்மா காந்தி நினைவு மருத்துவமனை** (*Mahatma Gandhi Memorial Hospital*) இந்தியாவின் தெலுங்கானா மாநிலத்தின் வாரங்கல் நகரில் அமைந்துள்ளது. இது 1450 படுக்கைகள் கொண்ட மருத்துவமனையாகும். இது தெலுங்கானா அரசாங்கத்தால் நிருவகிக்கப்படுகிறது.

தெலங்கான சுகாதாரத் துறை அமைச்சர் எட்லா இராஜேந்தர், மகாத்மா காந்தி நினைவு மருத்துவமனை உலகத்தரம் வாய்ந்த போதனா மருத்துவமனையாகத் தரம் உயர்த்தப்படும் என்று அறிவித்தார். மகாத்மா காந்தி நினைவு மருத்துவமனைக்கு நாள் ஒன்றுக்கு சுமார் 3000 வெளி நோயாளிகளைக் கொண்டிருக்கும் வகையில் அனைத்து மருத்துவ வசதிகளுடன் கூடிய மருத்துவமனையாகத் தரம் உயர்த்தும் பணிகள் நடைபெறுகிறது.

## மேற்கோள்கள்

பகுப்பு:தெலுங்கானா மாநிலத்திலுள்ள மருத்துவமனைகள்
பகுப்பு:இந்தியப் பொது மருத்துவமனைகள்
பகுப்பு:வரங்கல் மாவட்டம்
ஆர். டி. நேசனல் கலை மற்றும் அறிவியல் கல்லூரி

**ஆர். டி. நேசனல் கலை மற்றும் அறிவியல் கல்லூரி** (RD National College of Arts and Science) என்பது தமிழ்நாட்டின், ஈரோடு மாவட்டத்தின் ஈரோடு பகுதியில் கரூர் சாலையில் அமைந்துள்ள ஒரு கல்லூரி ஆகும். இக்கல்லூரி 2019-ஆம் ஆண்டு நிறுவப்பட்டது. 

இக்கல்லூரி கோவையில் உள்ள பாரதியார் பல்கலைக்கழகத்தின் இணைவுபெற்ற ஒரு கல்வி நிறுவனமாகும்.  இங்கு வழங்கப்படும் படிப்புகளுக்கு அகில இந்திய தொழில்நுட்பக் கல்விக் குழு (ஏஐசிடிஈ) ஒப்புதல் அளித்துள்ளது.

## பாடப்பிரிவுகள்
### இளங்கலை
*இளங்கலை ஆங்கில இலக்கியம்
*இளங்கலை வணிகவியல்
*இளங்கலை வணிகவியல் - கணினி பயன்பாடு
*இளங்கலை வணிகவியல் - தொழில்முறை கணக்கியல்
*இளங்கலை வணிகவியல் - கணக்கியல் மற்றும் நிதியியல்
*இளங்கலை வணிக மேலாண்மை
*இளம் அறிவியல் - கணிதம்

## மேலும் காண்க

* ஈரோடு மாவட்டத்திலுள்ள கல்வி நிலையங்கள் 

## குறிப்புகள்

பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
பெரும்புள்ளி (திரைப்படம்)

**பெரும்புள்ளி** (* Perum Pulli*) 1991 ஆம் ஆண்டு விக்ரமன் இயக்கத்தில் வெளிவந்த தமிழ்த் திரைப்படமாகும். இப்படத்தில் பாபு, சுமன் ரங்கநாதன் ஆகியோர் முக்கியக் கதாபாத்திரத்தில் நடித்திருந்தனர்.

## கதை
இப்படத்தின் கதை ஒரு அப்பாவி இளைஞன் தன் தாயின் மீது கொண்ட அன்பினைப் பற்றியது.

## நடிகர்கள்
* பாபு
* சுமன் ரங்கநாதன்

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். இப்படத்தில் பழனிபாரதி பாடலாசிரியராக அறிமுகமானார்.

## தயாரிப்பு
இத்திரைப்படம் இயக்குநர் விக்ரமன் இயக்கிய இரண்டாவது திரைப்படமாகும். இப்படத்தில் கதை, திரைக்கதை, வசனம், இயக்கம், தயாரிப்பு ஆகியவற்றை மேற்கொண்டார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
நுகலா இராமச்சந்திர ரெட்டி

**நுகலா இராமச்சந்திர ரெட்டி** (*Nukala Ramachandra Reddy*) தெலுங்கானாவின் பிரபலமான அரசியல்வாதி ஆவார்.
thumb|நுகலா இராமச்சந்திர ரெட்டி
## ஆரம்ப கால வாழ்க்கை
நுகலா இராமச்சந்திரா ரெட்டி தெலுங்கானா மாநிலத்தின் வாரங்கல் மாவட்டத்தில் உள்ள மகபூபாபாத்திலிருந்து (முன்பு மனுகோட்டா என அழைக்கப்பட்டது) 4 கி.மீ. தொலைவில் உள்ள ஜமண்டலபள்ளி என்ற கிராமத்தில் பிறந்தார். நுகல ரங்கசாய் ரெட்டி மற்றும் ருக்மணி தேவியின் மகனாகப் பிறந்த இவருக்கு மூன்று சகோதரர்களும் ஒரு சகோதரியும் இருந்தனர்.

## அரசியல் வாழ்க்கை
வாரங்கல் மாவட்டத்தில் உள்ள டோர்னகல் தொகுதியிலிருந்து 1957, 1962, 1967 மற்றும் 1972 ஆகிய ஆண்டுகளில் சட்டமன்ற உறுப்பினராகத் தேர்ந்தெடுக்கப்பட்டார். 1972ல் போட்டியின்றி வெற்றி பெற்றார். இவர் நான்கு முறை அமைச்சராகவும் இருந்துள்ளார்.. 1960-ல், தாமோதரம் சஞ்சீவய்யா அமைச்சரவையில் உணவு, வேளாண்மை, தொழிலாளர் மற்றும் நிலச் சீர்திருத்த அமைச்சராகப் பதவியேற்றார். 1962-ல் அவர் நீலம் சஞ்சீவ ரெட்டி அமைச்சரவையில் வருவாய் மற்றும் நில சீர்திருத்த அமைச்சராக சேர்ந்தார். ஏப்ரல் 27, 1964-ல் நிர்வாக சீர்திருத்தக் குழுவின் தலைவராக நியமிக்கப்பட்டார். 1964 முதல் 1967 வரை, காசு பிரம்மானந்த ரெட்டி அமைச்சரவையில் வருவாய் நிலச் சீர்திருத்த அமைச்சராகப் பணியாற்றினார். 1973 ஆம் ஆண்டு ஜலகம் வெங்கலராவ் அமைச்சரவையில் நிதி மற்றும் வணிக வரி அமைச்சராக சேர்ந்தார்..

## இறப்பு
நுகலா ராமச்சந்திர ரெட்டி சூலை 27, 1974 அன்று தனது 55வது வயதில் மாரடைப்பால் காலமானார். மக்களுக்கு இவர் ஆற்றிய சேவையைப் பாராட்டி அப்போதைய ஆந்திர மாநில அரசு இவருக்கு இறுதிச் சடங்கு நடத்தியது.

## இணைப்புகள்

# 1957 ஆந்திரப் பிரதேச சட்டமன்றத் தேர்தல் (66)
# 1962 ஆந்திரப் பிரதேச சட்டமன்றத் தேர்தல் (276)
# 1967 ஆந்திரப் பிரதேச சட்டமன்றத் தேர்தல் (259)
# 1972 ஆந்திரப் பிரதேச சட்டமன்றத் தேர்தல் (259)*

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலங்காணா அரசியல்வாதிகள்
பகுப்பு:தெலங்காணா நபர்கள்
பொம்மா வெங்கடேசுவர்

**பொம்மா வெங்கடேசுவர்** (*Bomma Venkateshwar*) என்பவர் இந்தியத் தேசிய காங்கிரசைச் சேர்ந்த இந்திய வழக்கறிஞர் மற்றும் அரசியல்வாதி ஆவார். இவர் 1999ஆம் ஆண்டு இந்தூர்தி சட்டமன்றத் தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் 18 மார்ச் 2019 அன்று தனது 78வது வயதில் மாரடைப்பால் இறந்தார்.

## மேற்கோள்கள்

பகுப்பு:இந்திய வழக்கறிஞர்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2019 இறப்புகள்
தெலுங்கானாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்

**தெலங்காணாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்** (List of Monuments of National Importance in Telangana) இதுவாகும். இது இந்தியத் தொல்லியல் துறையின் சார்பில் அதிகாரப்பூர்வமாக அங்கீகரிக்கப்பட்ட இடங்களின் பட்டியலாகும். இது குறித்த தகவல்கள் இந்தியத் தொல்லியியல் துறையின் இணையதளத்தில் கிடைக்கிறது. இத்தொல்பொருள் இடங்கள் இந்தியாவின் தெலங்காணா மாநிலத்தில் உள்ளன. இருப்பினும், 2014-இல் தெலங்காணா உருவாக்கப்பட்டதிலிருந்து வெளியிடப்பட்ட பட்டியல் புதுப்பிக்கப்படவில்லை. தேசிய முக்கியத்துவம் வாய்ந்த எட்டு நினைவுச்சின்னங்கள் இந்தியத் தொல்லியியல் துறையால் அங்கீகரிக்கப்பட்டுள்ள நிலையில், தெலங்காணாவிற்கு இந்தப் பட்டியல் வெளியிடப்பட்டுள்ளது.

2015-ஆம் ஆண்டு தகவலின்படி ஆதிலாபாத், கரீம்நகர், நல்கொண்டா, நிசாமாபாத், மற்றும் ரங்காரெட்டி மாவட்டங்களில் எந்தவொரு நினைவிடங்களும் அங்கிகரீக்கப்படவில்லை.

## நினைவுச்சின்னங்களின் பட்டியல்

|}

## மேலும் பார்க்கவும்

* மற்ற மாநிலங்களுக்கான பட்டியல்களுக்கு இந்தியாவில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியல்
* தெலுங்கானாவில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
* ஆந்திர பிரதேசத்தில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்

## மேற்கோள்கள்

பகுப்பு:தெலங்காணா
சாவகம் நீல ஈப்பிடிப்பான்

**சாவகம் நீல ஈபிடிப்பான்** (*Javan blue flycatcher*) (*சையோரினிசு பான்யூமாசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது இந்தோனேசியாவின் ஜாவா மற்றும் பனைட்டான் தீவுகளில் காணப்படும் அகணிய உயிரி ஆகும். போர்னியோவின் தயாக் நீல ஈப்பிடிப்பானின் (*சையோரினிசு மோன்டனசு*) இணையினமாகக் கருதப்பட்ட இது 2021-ல் பன்னாட்டு பறவையிலாளர் சங்கத்தினால் தனிச்சிற்றினமாக பிரிக்கப்பட்டது.

## மேற்கோள்கள்

பகுப்பு:ஈ-பிடிப்பான்கள்
தயாக் நீல ஈப்பிடிப்பான்

**தயாக் நீல ஈபிடிப்பான்** (*Dayak blue flycatcher*)(*சையோரினிசு மோன்டனசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச்சிற்றினம் ஆகும். இது போர்னியோ தீவில் மட்டுமே காணப்படும் அகணிய உயிரி ஆகும். தயாக் நீல ஈபிடிப்பான் முன்பு சாவகம் நீல ஈப்பிடிப்பான் (*சையோரினிசு பான்யூமாசு*) துணையினமாகக் கருதப்பட்டது. ஆனால் 2021-ல் பன்னாட்டு பறவையிலாளர் மாநாட்டில் தனிச்சிற்றினமாக பிரிக்கப்பட்டது.

## மேற்கோள்கள்

பகுப்பு:ஈ-பிடிப்பான்கள்
பலவான் நீல ஈப்பிடிப்பான்

**பலவான் நீல ஈபிடிப்பான்** (*Palawan* *blue flycatcher)(சையோர்னிசு லெம்ப்ரிஎரி*) என்பது பழைய உலக ஈப்பிடிப்பான் குடும்பத்தில் உள்ள ஒரு வகை பறவைச் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:ஈ-பிடிப்பான்கள்
குண்டேபோயின இராமமூர்த்தி யாதவ்

**குண்டேபோயின இராமமூர்த்தி யாதவ்** (*Gundeboina Rammurthy Yadav*)(26 அக்டோபர் 1947 - 11 அக்டோபர் 2019)  என்பவர் தெலுங்கானா இராட்டிர சமிதியைச் சேர்ந்த இந்திய அரசியல்வாதி ஆவார். இவர் 1994ஆம் ஆண்டு சாலகுருத்தியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் 11 அக்டோபர் 2019 அன்று இறந்தார்.

## மேற்கோள்கள்

பகுப்பு:1947 பிறப்புகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:2019 இறப்புகள்
பகுப்பு:பாரத் இராட்டிர சமிதி அரசியல்வாதிகள்
விலங்குரிமை இயக்கம்

**விலங்குரிமை இயக்கம்** (*animal rights movement*) என்பது மனிதருக்கும் மனிதரல்லாத விலங்குகளுக்கும் இடையே மனித சமூகத்தால் வரையப்பட்ட கடுமையான தார்மீக மற்றும் சட்ட வேறுபாட்டினைக் களைய முயலும் ஒரு சமூகநீதி இயக்கமாகும். இது விலங்குகள் பண்டங்களாகவோ மனிதர்களின் உடமைகளாகவோ கருதப்படும் நிலையை அகற்றி ஆராய்ச்சி, உணவு, உடை, பொழுதுபோக்கு என அனைத்துத் தொழிற்துறைகளிலும் விலங்குகள் பயன்படுத்தப்படுவதற்கு ஒரு நிரந்தர முற்றுப்புள்ளி வைக்கும் இலக்கோடு செயற்படும் இயக்கமாகும். இவ்வியக்கம் சில சமயங்களில் **விலங்கின விடுதலை இயக்கம்** என்றும், **விலங்கு நபர்த்தன்மை இயக்கம்** என்றும் அழைக்கப்படுகிறது.

## இவற்றையும் பார்க்கவும்
* விலங்குரிமை
* விலங்கு வன்கொடுமை
* விலங்குகளின் பொருள் மதிப்பு
* நனிசைவம்

## மேற்கோள்கள்

## மேலும் படிக்க

;ஆய்வுக் கட்டுரைகள்
*"A Critique of the Kantian Theory of Indirect Moral Duties to Animals" by Jeff Sebo, *AnimalLiberationFront.com*, undated, retrieved 4 September 2005
*"Burning Rage" by Ed Bradley, CBS *60 Minutes*, 5 November 2005
*"FBI, ATF address domestic terrorism", by Terry Frieden, CNN, 19 May 2005
*Animal Liberation Through Trade Unions?, No Compromise, Issue 15, 1999
*Movement Watch, *Friends of Animals*, 2003
*Animal Cruelty is the Price We Pay for Cheap Meat. *[[Rolling Stone]]*, 10 December 2013.
*Nicolas Kristof, “ Turning the Tide on Animal Suffering.” *[[The New York Times]]*. June 10, 2023.

;நூல்கள்
*Steven Best (ed) and Anthony J. Nocella (ed), *Terrorists or Freedom Fighters?: Reflections on the Liberation of Animals* (Lantern Books, 2004). 
*Lawrence Finsen and Susan Finsen, *The Animal Rights Movement in America: From Compassion to Respect* (New York: Twayne Publishers, 1994).  
*Gary L. Francione, *Rain without Thunder: The Ideology of the Animal Rights Movement* (Philadelphia: Temple University Press, 1996). 
*Harold D. Guither, *Animal Rights: History and Scope of a Radical Social Movement* (Carbondale: Southern Illinois University Press, 1998).  
*James M. Jasper and Dorothy Nelkin, *The Animal Rights Crusade: The Growth of a Moral Protest* (New York: The Free Press, 1992).  
*Keith Mann, *[http://www.fromdusktildawn.org.uk From Dusk 'Til Dawn: An Insiders View of the Growth of the Animal Liberation Movement]* (Puppy Pincher Press 2007). 
*Ingrid Newkirk, *Free the Animals: The Story of the Animal Liberation Front* (Lantern Books, 2000). 
*Peter Singer, *Ethics into Action: Henry Spira and the Animal Rights Movement* (Lanham, MD: Bowman & Littlefield, 1998).  

## வெளியிணைப்புகள்
*

பகுப்பு:விலங்குரிமை
பகுப்பு:இயக்கங்கள்
பகுப்பு:சமூக இயக்கங்கள்
பகுப்பு:விலங்குரிமை தொடர்பான குறுங்கட்டுரைகள்
தன்வீர் முகையுத்தீன் கில்லானி

**தன்வீர் முகையுத்தீன் கில்லானி** (*Tunveer Mohyuddin Gillani*) பாக்கித்தான் நாட்டைச் சேர்ந்த சதுரங்க வீரர் ஆவார். 1969 ஆம் ஆண்டு பிப்ரவரி மாதம் 17 ஆம் நாளன்று இவர் பிறந்தார். 1991, 2004, 2006 ஆகிய ஆண்டுகளில் கில்லானி பாக்கித்தான் நாட்டின் சதுரங்க வெற்றியாளராகத் திகழ்ந்தார். 2006 ஆம் ஆண்டு நடைபெற்ற சதுரங்க ஒலிம்பியாடு போட்டியில் இவர் தனிநபர் பிரிவில் தங்கப்பதக்கம் வென்றார்.

2009 ஆம் ஆண்டு புதுதில்லியில் நடைபெற்ற ஆசிய மண்டல உலக சதுரங்க வெற்றியாளர் போட்டியில் பங்கேற்று விளையாடிய தன்வீர் முகையுத்தீன் கில்லானி எட்டாவது இடத்தைப் பிடித்தார்.

சதுரங்க ஒலிம்பியாடு போட்டிகளில் தன்வீர் முகையுத்தீன் கில்லானி பாக்கித்தான் நாட்டின் சார்பாக கலந்து கொண்டு விளையாடியுள்ளார்.

* 1992, மணிலா 30 ஆவது சதுரங்க ஒலிம்பியாடு (+6, =1, -5),
* 2000, இசுதான்புல் 30 ஆவது சதுரங்க ஒலிம்பியாடு (+3, =5, -4),
* 2004, Calvià 36 ஆவது சதுரங்க ஒலிம்பியாடு (+3, =2, -6),
* 2006, துரின் 37 ஆவது சதுரங்க ஒலிம்பியாடு (+6, =2, -0) தனிநபர் தங்கம்,
* 2010, காண்டி-மானிசுக்கு 39 ஆவது சதுரங்க ஒலிம்பியாடு (+3, =2, -6).
## மேற்கோள்கள்

## புற இணைப்புகள்
*
*Tunveer Mohyuddin Gillani chess games at 365chess.com

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:பாக்கித்தானில் விளையாட்டு
மகமூத் லோதி

**மகமூத் லோதி** (*Mahmood Lodhi*) பாக்கித்தான் நாட்டைச் சேர்ந்த சதுரங்க வீரர் ஆவார். 1987 ஆம் ஆண்டு பிடே அமைப்பு லோதிக்கு பன்னாட்டு சதுரங்க மாசுட்டர் பட்டத்தை அளித்தது. பாக்கித்தான் நாட்டின் சதுரங்க வெற்றியாளர் பட்டத்தை மகமூத் லோதி 15 முறை வென்றுள்ளார். 2015, 2017 ஆம் ஆண்டுகளிலும் லோதி 50 வயதுக்கு மேற்பட்டோர் பங்கேற்று விளையாடும் ஆசிய மூத்தோர் சதுரங்கப் போட்டியில் கலந்து கொண்டு பட்டம் வென்றார் என்பது கூடுதல் சிறப்பாகும்.
 
## மேற்கோள்கள்

## புற இணைப்புகள்
* 
* Mahmood Lodhi chess games at 365Chess.com
* 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பாக்கித்தானில் விளையாட்டு
மகாராஜபுரம் கிருஷ்ணமூர்த்தி

**எம். ஆர். கிருஷ்ணமூர்த்தி** என அழைக்கப்படும் **மகாராஜபுரம் கிருஷ்ணமூர்த்தி** ஒரு பழம்பெரும் நடிகரும் பாடகரும் ஆவார். 1930-40களில் பல தமிழ்ப் படங்களில் இவர் கதாநாயகனாக நடித்துள்ளார். இவர் கருநாடக இசைப் பாடகர் மகாராஜபுரம் விசுவநாத ஐயரின் சகோதரர்.

## இவர் நடித்த திரைப்படங்கள்
*சத்தியவான் சாவித்திரி (1933)
*பாமா விஜயம் (1934)
*டம்பாச்சாரி (1935)
*ரத்னாவளி (1935)
*சீமந்தினி (1936)
*பாதுகா பட்டாபிஷேகம் (1936)
*நந்தகுமார் (1938)
*மாயா மச்சீந்திரா (1939)
*பாண்டுரங்கன் (1939)
*பரசுராமர் (1940)
*மீனாட்சி கல்யாணம் (1940)
*கிராதா அர்ஜுனா (ஊர்வசி சாகசம்) (1940)
*வேதவதி (சீதா ஜனனம்) (1941)

பகுப்பு:தமிழ்த் திரைப்பட நடிகர்கள்
காந்தி நகர், அரூர்

**காந்தி நகர்** (*Gandhi Nagar*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.  இது தாசிரஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 19 கிலோ மீட்டர் தொலைவிலும் அமைந்துள்ளது.

பகுப்பு:தர்மபுரி மாவட்டத்திலுள்ள கிராமங்கள்
மகாபாரத கதைமாந்தர்களின் பட்டியல்

குரு மன்னரின் வம்சத்தவர்களின் வரலாற்றைக் கூறும்  *[[மகாபாரதம்]]* பண்டைய இந்தியாவின் இரண்டு முக்கிய சமஸ்கிருத இதிகாசங்களில் ஒன்றாகும்; இது வியாச முனிவரால் இயற்றப்பட்டது. *[[மகாபாரதம்|மகாபாரதத்தின்]]* மிக முக்கியமான பாத்திரங்கள் பின்வருமாறு கூறலாம்:

## குரு வம்சத்தவர்களின் முன்னோடிகள்
### சந்திர குலத்தினர்
* சந்திரனின் வழித்தோன்றல்கள்:
* புதன்
* புரூரவன்
### பௌரவர்கள்
புரூரவனின் வழித்தோன்றல்கள்:
* ஆயு
* நகுஷன்
* யயாதி
* புரு
* சம்வர்ணன்
* துஷ்யந்தன்
* பரதன்
* பூமன்யு

## குரு வம்சத்தவர்கள்
* குரு
* துஷ்யந்தன்
* சகுந்தலா
* பரதன்
* பிரதீபன்
* தேவாபி
* சாந்தனு
* பாக்லீகர்
* சோமதத்தன்
* பூரிசிரவஸ் 
* பீஷ்மர்
* சத்தியவதி
* சித்திராங்கதன்
* விசித்திரவீரியன்
* அம்பிகை
* அம்பாலிகா
* திருதராட்டிரன்
* காந்தாரி
* பாண்டு
* குந்தி
* மாதுரி
* விதுரன்
* கர்ணன்
* பாண்டவர்
* தருமன்  (கங்கன்)
* வீமன்  (வல்லபன்)
* அருச்சுனன்  (பிருகன்னளை)
* நகுலன்  (கிரந்திகன்)
* சகாதேவன்   (தந்திரிபாலன்)
* திரௌபதி  (சைரந்திரி)
* கௌரவர் 
* துரியோதனன்
* துச்சாதனன்
* விகர்ணன்
* யுயுத்சு
* துச்சலை
* பானுமதி
* சுபத்திரை
* இலக்குமண குமாரன்
* கடோற்கஜன்
* அகிலாவதி
* உபபாண்டவர்கள் ஐவர் - (பிரதிவிந்தியன், சுதசோமன், சுருதகீர்த்தி, சதாநீகன் & சுருதகர்மா) 
* அபிமன்யு
* உத்தரை
* உலுப்பி
* சித்திராங்கதை
* அரவான்
* பாப்புருவாகனன்
* பரீட்சித்து
* ஜனமேஜயன்

## பாண்டவர் & கௌரவர்களின் உறவினர்கள்
* கர்ணன்
* விருசசேனன்
* விருச்சகேது
* துருபதன்
* திருட்டத்துயும்னன்
* அம்பை
* சிகண்டி
* சுபலன்
* சகுனி
* உலூகன்
* ஜயத்திரதன்
* விராடன்
* சுதேஷ்ணை
* உத்தரன்

## யாதவ குலத்தினர்
* யது
* உக்கிரசேனர்
* கம்சன்
* வசுதேவர்
* தேவகி
* ரோகிணி
* நந்தகோபன்
* யசோதை
* பலராமன்
* கிருட்டிணன்
* ருக்மணி
* உருக்மி
* சத்தியபாமா
* உருக்மி
* சாம்பன்
* பிரத்தியுமனன்
* அனிருத்தன்
* சாத்தியகி 
* கிருதவர்மன்
* ஜராசந்தன்
* சிசுபாலன்
* திருஷ்டகேது
* தந்தவக்ரன்
* சல்லியன்
* உத்தவர்

## பிறர்
* கிருபர்
* துரோணர்
* அசுவத்தாமன்
* ஏகலைவன்
* சஞ்சயன் 
* அதிரதன்
* சுதேஷ்ணவதி 
* கீசகன்
* புரோசனன்
* சம்சப்தகர்கள்
* சுசர்மன்
* பிருகத்பாலன்
* அலாயுதன்

## முனிவர்கள் & புரோகிதர்கள்
* பரசுராமர்
* பராசரர்
* வேத வியாசர்
* சுகர் 
* சமீகர்
* உத்தங்கர் 
* ஜரத்காரு
* ஆஸ்திகர்
* துர்வாசர்
* சௌனகர்
* சனத்குமாரர்
* வைசம்பாயனர்
* ரோமஹர்சணர்
* உக்கிரசிரவஸ்
* ஆணி மாண்டவியர்
* கிந்தமா முனிவர்
* மந்தபாலர்
* ஜரிதை
* தௌமியர்

## தேவர்கள், கந்தர்வர்கள், நாகர்கள் & அரக்கர்கள்
* சூரிய தேவன்
* எமதர்மராஜன்
* வாயு பகவான்
* இந்திரன்
* அஸ்வினிகள்
* அட்ட வசுக்கள்
* ஊர்வசி
* அனுமன்
* சித்திரசேனன்
* தட்சகன்
* அஸ்வசேனன்
* மயாசுரன்
* மயன்
* இடும்பன்
* அலம்புசன்
* பகாசுரன்
* பர்பரிகன்
* பகதத்தன்
* விருத்தாக்ஷத்திரன்
* அலாயுதன்
## குருச்சேத்திரப் போரில் எஞ்சியவர்கள்

குரு குலத்தினரில் பாண்டவர்கள் தாங்கள் சூதாடி தோற்ற நாட்டின் உரிமை கோரி கௌரவர்களுடன் குருச்சேத்திரத்தில் போரிட்டனர்.இவ்விருவருக்கும் ஆதாரவாக பரத கண்டத்து நாடுகளின் மன்னர்கள் படைகளுடன் போரிட்டனர். .

கௌரவர் தரப்பில் கிருபர், அசுவத்தாமன், கிருதவர்மன், கர்ணனின் மகன் விருச்சகேது  ஆகிய நால்வர் மட்டுமே போரின் இறுதியில் உயிருடன் எஞ்சினர்.

பாண்டவர் தரப்பில் ஐந்து பாண்டவர்கள், ஸ்ரீகிருஷ்ணர், சாத்தியகி மற்றும் யுயுத்சு ஆகிய எட்டு பேர்கள் மட்டும் உயிருடன் எஞ்சினர். போரில் ஈடுபட்ட மற்ற அனைத்து மன்னர்கள், படைத்தலைவர்கள் மற்றும் படைவீரர்கள் கொல்லப்பட்டனர்.

## மேற்கோள்கள்

பகுப்பு:சந்திர குல மன்னர்கள்
பகுப்பு:குரு வம்சம்
பகுப்பு:மகாபாரதக் கதை மாந்தர்கள்
பகுப்பு:மகாபாரதம்
பகுப்பு:பட்டியல்கள்
ஒய். வி. ரெட்டி

**யாக வேணுகோபால் ரெட்டி** என்பவர் இந்திய இந்தியப் பொருளியல் அறிஞரும் ஓய்வு பெற்ற இந்திய ஆட்சி பணியாளரும் ஆவார். செப்டம்பர் 2003ஆம் ஆண்டு முதல் செப்டம்பர் 2008 வரை இவர் ரிசர்வ் வங்கியின் 21வது ஆளுநராகப் பணியாற்றினார்.

2010ஆம் ஆண்டு இந்தியாவின் இரண்டாவது பெரிய விருதான பத்ம விபூஷன் விருது வழங்கி இந்திய அரசு இவரை கவுரவித்தது. ஆந்திராவின் கடப்பா மாவட்டத்தில் பிறந்த இவர் மெட்ராஸ் பல்கலைக்கழத்தில் பொருளியலில் எம்.ஏ பட்டமும், ஹைதராபாத் ஒசமானியா பல்கலைக்கழத்தில் முனைவர் பட்டமும் பெற்றார்.

## மேற்கோள்கள்

பகுப்பு:இந்தியப் பொருளியலாளர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:இந்திய ரிசர்வ் வங்கியின் ஆளுநர்கள்
உத்தமதானபுரம்

**உத்தமதானபுரம்** (*Uthamathanapuram*), என்பது இந்தியாவின், தமிழ்நாட்டின், திருவாரூர் மாவட்டம், வலங்கைமான் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது நன்னிலம் சட்டமன்றத் தொகுதிக்கும், நாகப்பட்டினம் மக்களவைத் தொகுதிக்கும் உட்பட்டதாகும்.

## அமைவிடம்
இது சென்னையிலிருந்து 307 கி.மீ. தொலைவிலும், மாவட்ட தலைநகரான திருவாரூரில் இருந்து 33 கி.மீ. தொலைவிலும், பாபநாசத்துக்குத் தென்கிழக்கே இரண்டு கிலோமீட்டர் தொலைவில், காவேரி வடிநிலத்தில் அமைந்துள்ளது. இந்த ஊரின் மக்கள் தொகை சுமார் 900 (2011 மக்கள் தொகை கணக்கெடுப்பு படி) ஆகும்.

## வரலாறு
உத்தமதானபுரம், தமிழ்த் தாத்தா உ. வே. சுவாமிநாத ஐயரின் (1855-1942) சொந்த ஊர் ஆகும். அவர் தன் தாயின் சொந்த கிராமமான சூரியமூலையில் பிறந்தாலும், தனது குழந்தைப் பருவத்தின் பெரும்பகுதியை வேறு இடத்தில் கழித்தாலும், சுவாமிநாத ஐயர் எப்போதும் உத்தமதானபுரத்தைத் தனது சொந்த ஊராகக் கருதினார். ஏனெனில் அவரது தந்தைவழி குடும்பம் இங்கே இருந்து வந்தது. சுவாமிநாத ஐயர் தனது சுயசரிதையான *என் சரித்திரத்தில்*, கிராமத்தின் தோற்றம் குறித்த செவிவழிக் கதையைக் கூறியுள்ளார்: இதன்படி, 18-ஆம் நூற்றாண்டில் தஞ்சாவூர் மன்னர் தனது நாட்டைச் சுற்றிப்பார்க்கப் புறப்பட்டார். பயணத்தின்போது இன்றைய உத்தமதனபுரம் உள்ள இடத்தில் தங்கினார். ஏகாதசி நாட்களில் அவர் ஒரு வேளை மாத்திரமே உணவு உண்ணும் பழக்கம் கொண்டவர். அந்த நாளில் தாம்பூலமும் தரிக்கமாட்டார். ஆனால் அதை மறந்து அங்கே அன்று உணவை உண்டு, தாம்பூலமும் போட்டுக்கொண்டார். பின்னரே அவர் தன் விரதத்தை மீறியதை உணர்ந்தார். அரசர் அதற்கு என்ன பரிகாரம் செய்யலாமென்று சில பெரியோர்களைக் கேட்கத் தொடங்கினர். அவர் வைதிக ஒழுக்கமும் தானசீலமும் உடையவரென்பதை யாவரும் அறிந்திருந்தனர்; ஆதலின் அப்பெரியோர்கள், “ஓர் அக்கிரகாரத்தை நிறுவி வீடுகள் கட்டி வேதவித்துக்களாகிய அந்தணர்களுக்கு அவ்வீடுகளோடு பூமியையும் தானம் செய்தால் இந்தத் தோஷம் நீங்கும்” என்றார்கள். உடனே அங்கே ஓர் அக்கிரகாரத்தை அமைக்க ஏற்பாடு செய்தார். அதில் 48 வீடுகளைக் கட்டி, இரண்டு வீடுகளுக்கு ஒரு கிணறாக 24 கிணறுகளையும் அமைக்கச் செய்தார்.  48 பிராமணர்களை அருகிலும் தொலைவிலும் உள்ள ஊர்களிலிருந்து வருவித்து, அந்த வீடுகளையும், ஒவ்வொருவருக்கும் பன்னிரண்டு மா நன்செயும் அதற்குரிய புன்செயுமாகிய நிலத்தையும் தானம் செய்தார். அந்த உத்தமமான தானப் பொருளாக அமைந்தமையால் அவ்வூர்  உத்தமதானபுரம் என்னும் பெயரால் வழங்கலாயிற்று. சுவாமிநாத ஐயரின் கூற்றுப்படி, பல்வேறு பிராமண சாதிகளைச் சேர்ந்தவர்களும், பிராமணர்களுக்குச் சொந்தமான நிலங்களில் உழவு வேலைசெய்த தாழ்த்தப்பட்ட விவசாயிகளும் அவரது குழந்தைப் பருவத்தில் கிராமத்தில் வாழ்ந்தனர்.

உத்தமதானபுரம் சிற்றூர் இரண்டு தெருக்களை மட்டுமே கொண்டுள்ளது. ஒன்று கிழக்கு-மேற்காகவும், இன்னொரு தெரு வடக்கு-தெற்காகவும் உள்ளது. கிழக்கு-மேற்குத் தெருவின் மேற்கு முனையில் விஷ்ணுவுக்கான கோயில் உள்ளது, அவர் இலட்சுமி நாராயணப் பெருமாள் என்று வழிபடப்படுகிறார். மேலும் வடக்கு-தெற்கு தெருவின் தெற்கு முனையில் சிவபெருமானுக்கு அர்ப்பணிக்கப்பட்ட கைலாசநாதர் கோயில் உள்ளது. உ. வே. சுவாமிநாத ஐயர் வாழ்ந்த இல்லமானது 2008-ஆம் ஆண்டு தமிழ்நாடு அரசால் நினைவில்லமாக அறிவிக்கப்பட்டது.

## குறிப்புகள்

பகுப்பு:திருவாரூர் மாவட்டத்திலுள்ள கிராமங்கள்
தமிழ்நாடு அரசு தணிக்கை தலைமை இயக்குநர்

**தமிழ்நாடு அரசு தணிக்கை தலைமை இயக்குநர்**  (**Director General of Audit**), தமிழ்நாடு அரசின் நிதித்துறையின் கீழ் இயங்கும் கூட்டுறவு தணிக்கைத் துறை, பால் கூட்டுறவு தணிக்கை, உள்ளாட்சி நிதி தணிக்கைத் துறை (Local Fund Audit), இந்து சமய அறநிலையத் துறை தணிக்கை மற்றும் தமிழ்நாடு அரசு நிறுவனங்களின் தணிககைத் துறை உள்ளிட்ட ஐந்து தணிக்கை இயக்குனரகங்களின் செயல்பாடுகளை மேற்பார்வையிட தணிக்கை தலைமை இயக்குநர் பதவியிடம் உருவாக்க 9 ஏப்ரல் 2022 அன்று அரசாணை வெளியிடப்பட்டது.

தணிக்கை இயக்குனரகங்கள் மீது தணிக்கை தலைமை இயக்குநர் பொது மேற்பார்வை மற்றும் கட்டுப்பாட்டை செயல்படுத்தும். பணியிடங்கள், இடமாற்றங்கள், நிறுவன விவகாரங்கள் மற்றும் வரவு-செலவு திட்டம் மற்றும் சட்டசபை தொடர்பான விஷயங்கள் குறித்த அனைத்து திட்டங்களும் தணிக்கை தலைமை இயக்குரர்  மூலம் நிதித்துறைக்கு அனுப்பி வைக்கப்படும்.

## தேர்வு முறை
தணிக்கை தலைமை இயக்கநராக, தமிழ்நாடு தொகுப்பைச் சேர்ந்த  தலைமை கணக்கு தணிக்கையாளரையோ,  அல்லது பொதுத்துறை அல்லது தனியார் துறை தணிக்கையில் அனுபவம் வாய்ந்த ஒருவரைத் தேர்ந்தெடுப்பதன் மூலம் பக்கவாட்டு நுழைவு முறை மூலமோ நியமிக்கலாம்.

## அதிகாரங்கள்
தணிக்கை தலைமை இயக்குநர் தனது தணிக்கை அதிகார வரம்பிற்கு உட்பட்ட எந்தவொரு நிறுவனத்தையும் சிறப்பு தணிக்கை செய்ய ஒரு தனியார் தணிக்கை நிறுவனத்தை நியமிக்கும் அதிகாரம் உள்ளது. தனது கட்டுபாட்டின் கீழ் இயங்கும் கூட்டுறவு தணிக்கைத் துறை உள்ளிட்ட ஐந்து தணிக்கை இயக்குநர்கள் தமது பணியாளர்கள் குறித்த தகவல்களை தணிக்கை தலைமை இயக்குநருக்கு தெரிவிக்க வேண்டும்.

தணிக்கை அறிக்கைகளை அங்கீகரிக்கும் அதிகாரம், தொடர்ந்து உரிய 5 தணிக்கைத் துறை இயக்குநர்களிடமே இருக்கும். இருப்பினும் தணிக்கை அறிக்கைகளை மறுஆய்வு செய்யும் அதிகாரம் தணிக்கை தலைமை இயக்குநருக்கு இருக்கும். தணிக்கை தலைமை இயக்குநர் உத்தரவின் கீழ்  சிறப்புத் தணிக்கை, நிதித் தணிக்கை, பரிவர்த்தனை தணிக்கை அல்லது செயல்திறன் தணிக்கை செய்யலாம்.

எந்தவொரு நிறுவனத்தையும் சிறப்புத் தணிக்கை செய்ய தனியார் தணிக்கை நிறுவனத்தை நியமிக்கும் அதிகாரம் தணிக்கை தலைமை இயக்குநருக்கு உள்ளது.

## விமர்சனங்கள்
அதிமுக ஒருங்கிணைப்பாளர் ஓ. பன்னீர்செல்வம் ஓ பன்னீர்செல்வம், தணிக்கை தலைமை இயக்குநர் நியமனம் குறித்த அரசாணையானது அரசியல் சாசனத்திற்கு எதிரானது என்றும்,  தமிழ்நாடு அரசில் உள்ள இந்திய ஆட்சிப் பணி அதிகாரிகளையும், மற்ற அரசு அதிகாரிகளையும் அவமதிக்கும் செயல்கள் என கருத்து தெரிவித்துள்ளார். மேலும் நான்காண்டுகளுக்கு முன் எதிர்க்கட்சித் தலைவராக இருந்த மு. க. ஸ்டாலின், பக்கவாட்டு நுழைவு முறை மூலம் இந்திய அரசின் பல்வேறு அமைச்சகங்களில் இணைச் செயலர்களை நியமிக்கும் பாரதிய ஜனதா கட்சி ஆளும் மத்திய அரசின் நடவடிக்கையை கடுமையாக எதிர்த்ததை நினைவு கூர்ந்தார்.
## மேற்கோள்கள்

பகுப்பு:தமிழ்நாடு அரசு அதிகாரிகள்
பகுப்பு:தமிழ்நாடு அரசு
வாலேசியன் கரிச்சான்

**வாலேசியன் கரிச்சான்** (*Wallacean drongo*) அல்லது பெரும் வாலேசியன் கரிச்சான் (*டைக்ரூரசு டென்சசு*) என்பது கரிச்சான் குடும்பத்தில் உள்ள ஒரு வகை பறவை சிற்றினமாகும். இது இந்தோனேசியா மற்றும் கிழக்கு திமோர் நாடுகளில் காணப்படுகிறது. இது முன்னர் டை*க்ரூரசு காட்டெண்டோட்டசின்* இணையினமாகக் கருதப்பட்டது.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## பாதுகாப்பு நிலை
வாலேசியன் கரிச்சான் மிகப் பெரிய பரப்பிடத்தினைக் கொண்டுள்ளது. இது 20,000 சதுர கிமீக்கும் அதிகமான பரப்பளவில் காணப்படுகிறது. ஆனால் இதன் மக்கட்தொகை வேகமாகக் குறைந்து வருவதாக அறியப்படவில்லை. இருப்பினும் மக்கள்தொகை அளவு அளவுகோலைப் பயன்படுத்தி அழிவாய்ப்பு இனமாகத் தகுதி பெற வில்லை. இந்தக் காரணங்களுக்காக இந்த சிற்றினம் பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளன.

## துணைச்சிற்றினங்கள்
பின்வரும் ஆறு துணையினங்கள் அங்கீகரிக்கப்பட்டுள்ளன:

* *டை. டென்சசு டென்சசு (போனபார்டே, 1850) வாலேசியன் கரிச்சான்
** [[ரோட்டி]], [[திமோர்]], வெட்டர் மற்றும் செர்மாட்டா
* *டை. டென்சஸ் விசினசு* (ரென்ஷ், 1928) *'சிறு சுண்டாத் தீவு கரிச்சான்**
** [[உலொம்போ|லோம்போக்]], [[சிறு சுண்டாத் தீவுகள்]]
* ''டை. டென்சசு பிமான்சிசு'' (வாலசு, 1864) **பிமா கரிச்சான்**
** [[சும்பாவா]], [[கொமோடோ (தீவு)|கொமோடோ]], ரின்கா, [[புளோரெஸ்]], பாந்தர், அலோர் மற்றும் குனுங்காபி
* ''டை. டென்சசு சும்பே'' (ரெஞ்ச், 1931) **சும்பா கரிச்சான்*'
** [[சும்பா தீவுகள்|சும்பா]]
* *டை. டென்சசு குயேனி* (ஈஜேஓ ஹார்டர்ட், 1901) தனிம்பார் கரிச்சான்
** தனிம்பார் தீவுகள்
* *டை. டென்சசு மெகலோர்னிசு'' (ஜிஆர் கிரே, 1858) மொலுக்கன் கரிச்சான்
** கோரோங், வடுபெலா தீவுகள்., மற்றும் கை தீவுகள், தென்மேற்கு மலுக்கு தீவுகள்

## மேற்கோள்கள்

## வெளி இணைப்புகள்

* mangoverde.com இல் புகைப்படம்

பகுப்பு:கரிச்சான்கள்
எஸ். ஏ. எம். அண்ணாமலை

**எஸ். ஏ. எம். அண்ணாமலை** (*S. A. M. Annamalai*) என்பவர் இந்திய அரசியல்வாதி மற்றும் முன்னாள் தமிழக சட்டமன்ற உறுப்பினர் ஆவார். இவர் திருக்கோயிலூர் வட்டம் சிறுமதுரைக் கிராமத்தினைச் சார்ந்தவர் ஆவார். திருவண்ணாமலை மற்றும் சென்னையில் கல்வி பயின்றவர். அண்ணாமலை திருக்கோயிலூர் சட்டமன்றத் தொகுதி பொது வேட்பாளராகத் தமிழ்நாடு சட்டப்பேரவைக்கு 1957ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியினைச் சார்ந்தவர் ஆவார்.

## மேற்கோள்கள்

பகுப்பு:2 ஆவது தமிழ்நாடு சட்டமன்ற உறுப்பினர்கள்
நேஆ. நேபெ. இ. மா. சமூகம்

**நேபெ. நேஆ. இ. மா. சமூகம்** (LGBT community) என்பது நேர்பாலீர்ப்பு பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் மற்றும் பிற புதுமர்களை உள்ளடக்கிய சமூக இயக்கத்தைக் குறிக்கிறது. இந்த சமூகங்கள் பொதுவாக பெருமை, பன்முகத்தன்மை, தனித்துவம் மற்றும் பாலுணர்வு ஆகியவற்றைக் கொண்டாடுகின்றன. பெரிய சமூகத்தில் இருக்கும் பன்முகத்தன்மை, நேர்பாலீர்ப்புக்கு எதிரான வெறி, இருவெறி, மாற்றுப் பாலினத்தவருக்கு எதிரான வெறி, பாலுறவு மற்றும் இணக்கமான அழுத்தங்களுக்கு எதிரான வலுவான இயக்கமாக இச்சமூகம் உள்ளதாக எல்ஜிபிடி ஆர்வலர்கள் மற்றும் சமூகவியலாளர்கள் கருதுகின்றனர். பெருமை என்பது LGBT சமூகத்தின் அடையாளத்தையும் கூட்டு பலத்தையும் குறிக்கின்ற சொல்லாகப் பயன்படுத்தப்படுகின்றது; பெருமை அணிவகுப்புகள் இச்சொல்லுக்கு எடுத்துக்காட்டாக விளங்குகின்றன. எல்ஜிபிடி சமூகம் அரசியல் சார்பற்றதாகும். 

LGBT சமூகத்தின் ஒரு பகுதியாகக் கருதப்படும் குழுக்களில் நேர்பாலீர்ப்பு கிராமங்கள், LGBT உரிமைகள் அமைப்புகள், நிறுவனங்களில் LGBT பணியாளர் குழுக்கள், பள்ளிகள் மற்றும் பல்கலைக்கழகங்களில் LGBT மாணவர் குழுக்கள் மற்றும் LGBT-உறுதிப்படுத்தும் மதக் குழுக்கள் ஆகியவை அடங்கும்.

உலகெங்கிலும் உள்ள பல்வேறு இடங்களில் எல்ஜிபிடி உரிமைகளை ஊக்குவிக்கும் சிவில் உரிமைகளுக்கான இயக்கங்களில் எல்ஜிபிடி சமூகங்கள் தங்களை ஒழுங்கமைக்கவும் ஆதரிக்கவும் செய்கின்றன.

## மேற்கோள்கள்

பகுப்பு:பாலின அமைவு
நாடுகள் அல்லது நிலப்பகுதிகள் வாரியாக நேபெ. நேஆ. இ. மா. உரிமைகள்

நேர்பாலீர்ப்புப் பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் (நேபெ. நேஆ. இ. மா) ஆகிய நபர்களை பாதிக்கும் உரிமைகள் ஒரு நாடு அல்லது நிலப்பகுதிகளுக்கு ஏற்ற வகையில், ஒரே பாலின திருமணத்தை சட்டப்பூர்வமாக அங்கீகரிப்பது முதல் ஓரினச்சேர்க்கைக்கான மரண தண்டனை வரை மாறுபடுகின்றன.

ஜனவரி 2021 நிலவரப்படி, 29 நாடுகள் ஒரே பாலின திருமணத்தை சட்டப்பூர்வமாக அங்கீகரித்துள்ளன. இதற்கு நேர்மாறாக, அரசு சாரா நடிகர்கள் மற்றும் சட்டத்திற்குப் புறம்பான கொலைகளைக் கணக்கில் கொள்ளாமல், ஒருமித்த ஒரே பாலின பாலியல் செயல்களுக்கு மரண தண்டனை விதிக்கப்படும் ஒரே நாடாக ஈரான் உள்ளது. ஈரான். புருனே, மொரிட்டானியா, நைஜீரியா (நாட்டின் வடக்கு மூன்றில்), சவூதி அரேபியா, சோமாலியா (தன்னாட்சி மாநிலமான ஜூபாலாந்தில்) மற்றும் ஐக்கிய அரபு எமிரேட்ஸ் ஆகிய நாடுகளில் மரண தண்டனை அதிகாரப்பூர்வமாக சட்டமாக இருந்தாலும் பொதுவாக நடைமுறையில் பின்பற்றப்படுவதில்லை. அத்துடன், தலிபான் ஆட்சியின் கீழ் உள்ள ஆப்கானிஸ்தானிலும், ரஷ்யப் பகுதியான செச்சினியாவிலும் LGBT மக்கள் சட்டத்திற்குப் புறம்பாக கொல்லப்படும் நிலையை எதிர்கொள்கின்றனர். சூடான் நாடு 2020ஆம் ஆண்டில் குதப் பாலுறவுக்கான (ஹெட்டோரோ- அல்லது ஓரினச்சேர்க்கை) நடைமுறையில் செயல்படுத்தபடாமல் இருந்த மரண தண்டனையை ரத்து செய்தது. விபச்சாரத்திற்கான தண்டனையாக கல்லெறியும் முறை 15 நாடுகளில் சட்டமாக உள்ளது, இதில் ஓரினச்சேர்க்கையும் அடங்கும். எனினும் இச்சட்டம் ஈரானில் மட்டுமே அங்குள்ள சட்ட அதிகாரிகளால் செயல்படுத்தப்படுகிறது..

2011 ஆம் ஆண்டில், ஐக்கிய நாடுகளின் மனித உரிமைகள் கவுன்சில் எபெ. எஆ. இ. மா உரிமைகளை அங்கீகரித்து முதல் தீர்மானத்தை நிறைவேற்றியது, அதைத் தொடர்ந்து ஐக்கிய நாடுகளின் மனித உரிமைகளுக்கான உயர் ஆணையர் அலுவலகம் எல்ஜிபிடி மக்களின் உரிமை மீறல்கள் மற்றும் பாகுபாடு ஆகியவற்றை ஆவணப்படுத்தும் அறிக்கையை வெளியிட்டது. இதைத் தொடர்ந்து, ஐக்கிய நாடுகள் சபை, அனைத்து நாடுகளையும் LGBT மக்களின் அடிப்படை உரிமைகளைப் பாதுகாக்கும் சட்டங்களை இயற்றுமாறு வலியுறுத்தியது.

## மேற்கோள்கள்

பகுப்பு:பாலின அமைவு
சுமத்ரா கரிச்சான்

**சுமாத்திரா கரிச்சான்** (*Sumatran drongo*)(*டைக்ரூரசு சுமத்ரானசு*) என்பது கரிச்சான் குடும்பத்தில் உள்ள ஒரு குருவிச் சிற்றினமாகும். இது இந்தோனேசியாவின் சுமாத்திரா தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:கரிச்சான்கள்
சமோவான் ஈப்பிடிப்பான்

**சமோவான் ஈப்பிடிப்பான்** (*மியாக்ரா அல்பிவென்ட்ரிசு*) என்பது மோனார்கிடே குடும்பத்தில் உள்ள ஒரு பறவை சிற்றினம் ஆகும். இது சமோவாவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் கிராமப்புற தோட்டங்கள் ஆகும். வாழ்விட இழப்பால் சமோவான் ஈப்பிடிப்பான் அச்சுறுத்தப்படுகின்றன.

## வகைப்பாட்டியல்
சமோவான் ஈப்பிடிப்பான் முதலில் *பிளாட்டிரிஞ்சசு* பேரினத்தின் கீழ் விவரிக்கப்பட்டது. இதன் வேறுபெயர்களாக **சமோவான் அகண்ட அலகு**, **சமோவான் மியாக்ரா**, **சமோவான் மியாக்ரா ஈப்பிடிப்பான்** மற்றும் **வெண்புழை ஈப்பிடிப்பான்** உள்ளன.

## மேற்கோள்கள்

## வெளி இணைப்புகள்

* BirdLife Species Factsheet. 

பகுப்பு:ஈ-பிடிப்பான்கள்
அரேபிய மரங்கொத்தி

**அரேபிய மரங்கொத்தி** (*Arabian woodpecker*)(*டென்ட்ரோகாப்டெஸ் டோரே*) அல்லது **சரத் மரங்கொத்தி** என்பது பிசிடே குடும்பத்தைச் சேர்ந்த ஒரு பறவை சிற்றினமாகும். இது சவூதி அரேபியா மற்றும் யெமனின் சரவத் மலைகளில் காணப்படுகிறது. அரபுத் தீபகற்பத்தில் இனப்பெருக்கம் செய்யும் ஒரே மரங்கொத்தி இதுவாகும்.

இந்த சிற்றினம் முதன்முதலில் 1935ஆம் ஆண்டில் அமெரிக்க இயற்கை ஆர்வலர் ஜார்ஜ் லாடிமர் பேட்சு மற்றும் இசுகாட்லாந்த் விலங்கியல் நிபுணர் நார்மன் பாய்ட் கின்னியர் ஆகியோரால் விவரிக்கப்பட்டது. இவரின் மனைவி டோராவின் நினைவாக இவரது சக ஊழியரான இங்கிலாந்து அரேபிஸ்ட் செயின்ட் ஜான் பில்பியால் அறிவியல் பெயர் முன்மொழியப்பட்டது.

சில வகைபிரித்தல் அறிஞர்கள் இந்த சிற்றினத்தை *டென்ட்ரோகோபோசு* பேரினத்தில் தொடர்ந்து வைக்கின்றனர். மற்றவர்கள் இதை *டென்ட்ரோபிகோசு* பேரினத்தின் சிற்றினமாக வைக்கின்றனர்.

## விளக்கம்
அரேபிய மரங்கொத்தி சுமார்  நீளம் வரை வளரும். ஆணுக்குப் பழுப்பு அல்லது வெளிர் சாம்பல் நிற தலை உள்ளது. கிரீடம் மற்றும் முதுகில் ஒரு பிரகாசமான சிவப்பு இணைப்பு உள்ளது. பின்புறம், இறக்கைகள் மற்றும் வால் ஆகியவை ஆலிவ்-சாம்பல் முதல் பழுப்பு வரை வெள்ளை நிற கோடுகளுடன் இருக்கும். இறக்கைகள் வெள்ளை நிறத்தில் பட்டைகளுடன் காணப்படும். அடிப்பகுதி சாம்பல் நிற கோடுகளுடன் வெள்ளை நிறத்தில் உள்ளது. வயிற்றின் மையப்பகுதி சிவப்பு நிறத்தினைக் கொண்டுள்ளது. பெண், ஆண் பறவையினை ஒத்துக் காணப்படும் ஆனால் சிவப்பு கிரீட இணைப்பு இல்லை.

## பரவல்
அரேபியத் தீபகற்பத்தின் தென்மேற்குப் பகுதியின் மலைகள் மற்றும் அடிவாரத்தில் காணப்படும் இந்த சிற்றினம் தென்மேற்கு சவூதி அரேபியா மற்றும் மேற்கு யேமன் ஆகியவற்றில் மட்டுமே காணப்படுகின்றன. இது குறைந்த உயரமுடைய, *[[அத்தி (பேரினம்)|அத்தி]]*, பேரீச்சை மற்றும் *பாண்டனசு* போன்ற மரங்கள் காணப்படும் வனப்பகுதி வாழ்விடங்களில் காணப்படுகிறது. இது பசுமையான கரையோர காடுகளின் தாழ்வாரங்களிலும், காபி தோட்டங்களில் நிழல் தரும் மரங்களிலும், பழத்தோட்டங்களிலும், தனித்தனி மரங்களைக் கொண்ட பயிர் நிலங்களிலும், *அகாசியா*, ஜூனிபர், இடலை மற்றும் *டிராகேனா* காடுகளில் காணப்படுகின்றது. இது கடல் மட்டத்திலிருந்து  உயரம் வரை காணப்படுகிறது. இது  வரை உள்ள உயரமான பகுதிகளில் மட்டுமே இனப்பெருக்கம் செய்கிறது.

## நடத்தை
மற்ற மரங்கொத்திகளைப் போலவே, அரேபிய மரங்கொத்தியும் அதன் நீண்ட நாக்கால் மரத்தின் தண்டுகள் மற்றும் கிளைகளில் உள்ள துளைகளிலிருந்து பூச்சிகளை உண்ணும். இது சிலந்திகள், அசுவினிகள், அத்தி-குளவிகள் மற்றும் பறக்கும் பூச்சிகளையும் உணவாக உட்கொள்கின்றது. மரத்தின் தண்டு அல்லது கிளையில் உள்ள துளையில், பொதுவாக  க்குக் கீழே இதன் கூடு இருக்கும். இதன் முக்கிய இனப்பெருக்க காலம் மார்ச் முதல் மே வரை. ஆனால் யேமனில் சில நேரங்களில் நவம்பர் மாதத்தில் இரண்டாவது முறையாகவும் இனப்பெருக்கம் செய்கின்றன.

## காப்பு நிலை
*டி. டோரே* ஒரு அசாதாரண பறவையாகும். மேலும் முதிர்ச்சியடைந்த பறவைகளின் மொத்த எண்ணிக்கை பத்தாயிரத்திற்கும் குறைவாக இருக்கும் என மதிப்பிடப்பட்டுள்ளது. விறகு மற்றும் கரி உற்பத்திக்காக மரங்களை அகற்றுவது மற்றும் விவசாயத்திற்காக மரங்கள் நிறைந்த நிலத்தை அகற்றுவதன் மூலம் பறவைகளின் வாழ்விடங்கள் சீரழிந்து வருவதால், மக்கள்தொகை போக்கு அநேகமாக கீழ்நோக்கி உள்ளது. கால்நடைகள் அதிகமாக மேய்ச்சலால் சில பகுதிகளில் மரங்களின் மீளுருவாக்கம் குறைவாக உள்ளது. இந்த காரணங்களுக்காக, பன்னாட்டு இயற்கை பாதுகாப்புச் சங்கம் இந்த பறவையின் பாதுகாப்பு நிலையை " அச்சுறு நிலையை அண்மித்த இனம்" என மதிப்பிட்டுள்ளது.

## மேற்கோள்கள்

## வெளி இணைப்புகள்

* BirdLife Species Factsheet

பகுப்பு:மரங்கொத்திகள்
பாசிர் மாஸ்

**பாசிர் மாஸ்** (மலாய் மொழி: *Pasir Mas* அல்லது *Pasey Mah*; ஆங்கிலம்: *Pasir Mas*; ஜாவி: ڤاسير مس) என்பது மலேசியா, கிளாந்தான் மாநிலத்தில்; பாசிர் மாஸ் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 14 கி.மீ.; கோலாலம்பூர் மாநகரில் இருந்து 434 கி.மீ. தொலைவில் அமைந்துள்ளது. 

பாசிர் மாஸ் கிளாந்தான் மாநிலத்தில் இரண்டாவது பெரிய நகரமாகும். 2020-ஆம் ஆண்டு புள்ளிவிவரங்களின் படி இதன் மக்கள் தொகை 230,424. 

1918-ஆம் ஆண்டில், பாசிர் மாஸ் நகரமும் அதைச் சுற்றியுள்ள பகுதிகளும் கோத்தா பாரு மாவட்டத்தில் இருந்து பிரிக்கப் பட்டன. பின்னர் அந்தப் பகுதிகளுக்கு என பாசிர் மாஸ் மாவட்டம் உருவாக்கப்பட்டது. 

## பொது
இந்த நகரம் தாய்லாந்து நாட்டு எல்லைக்கு மிக அருகில் உள்ளது. அத்துடன் பாசிர் மாஸ் மாவட்டத்தின் நிர்வாக மையமாகவும் விளங்குகிறது.

பாசிர் மாஸ் நகரத்தில் ஒரு தொடருந்து நிலையம் உள்ளது. அதன் பெயர் பாசிர் மாஸ் தொடருந்து நிலையம். இந்த நிலையம் கிம்மாஸ், குவா மூசாங், தும்பாட் ஆகிய நகரங்களை இணைக்கிறது.

## மேற்கோள்கள்

பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎